**ЈАВНО ПРЕДУЗЕЋЕ "ДИРЕКЦИЈА ЗА**

**ИЗГРАДЊУ И УРЕЂЕЊЕ ПАНЧЕВА" ПАНЧЕВО**

**Панчево, Змај Јове Јовановића бр. 6**

**Број: 01-755/2017**

**Панчево, 03.05.2017. године**

**Предмет: Одговори на питања везана за јавну набавку услуга мале вредности број Б5/2017 – услуга осигурања имовине и лица за потребе ЈП „Дирекција“ Панчево, за период од 01.06.2017. године до 31.12.2017. године**

Потенцијални понуђач је, дана 28.04.2017. године поставио питање везано за јавну набавку из наслова:

1. Наручилац је у делу конкурсне документације „додатни услови“ као додатни услов за учешће у поступку јавне набавке услуге осигурања одредио следеће: -потребно је да је понуђач имао исказани проценат у решавању штета обавезног осигурања моторних возила за 2016. годину већи од 85%.

Истичемо да овако одређени услов за учешће у поступју јавне набавке ограничава конкуренцију, дискриминишући је и није у логичкој вези са предметом јавне набавке.

Чланом 76. став 2. Закона о јавним набавкама дефинисано је да наручилац у конкурсној документацији одређује услове за учешће у поступку јавне набавке у погледу финансијског, пословног, техничког и кадровског капацитета увек када је то потребно имајући у виду предмет јавне набавке, док је ставом 6. истог члана предвиђено данаручилац одређује услове тако да исти не дискриминишу понуђача и да су у логичкој вези са предметом јавне набавке.

Смисао ових одредби је да се Наручиоцу омогући дефинисање услова чија испуњеност подразумева да наручилац може прилоком избора понуде изабрати понуду оног понуђача који сходно својим капацитетима може успешно да реализује уговор који је предмет набавке. Али то никако не значи да је могућност дефинисања додатних услова од стране наручиоца неограничена, те да одређивањем додатних услова наручилац може ограничавати конкуренцију и дискриминисати одређене понуђаче, иако је неспорно да они могу да успешно реализују услугу осигурања која је предмет јавне набавке, а што је у конкретном случају наручилац учинио злоупотребивши институт додатнихз услова. Истичемо да овако наведени додатни услов није у логичкој вези са предметом јавне набавке и то из следећег разлога:

-предмет јавне набавке није обавезно осигурање од аутоодговорности.

Истичемо да овако одређени услови за учешће у поступку јавне набавке нису у логичкој вези са предметом јавне набавке и исти су у супротности са одредбама члана 76. Закона о јавним набавкама.

Позивамо наручиоца да размотри садржину конкурсне документације и исправи наведене недостатке, јер овакво поступање Наручиоца онемогућава понуђаче да сачине прихватљиву. понуду. У супротном бићемо принуђени да у складу са одредбама члана 149. Закона о јавним набавкама поднесемо захтев за заштиту права понуђача:

На постављено питање Наручилац даје следећи одговор:

1. Наручилац је на основу ваших додатних појашњења изменио конкурсну документацију и измену је објавио на Порталу јавних набавки и на интернет страници наручиоца.